Операцију Истра () предузео је немачки II СС оклопни корпус почев од 25. септембра 1943. у склопу операције Ахзе, по наређењу штаба групе армија Б, са циљем ликвидације партизанских снага у непосредном тршћанском залеђу и Истри. Обезбеђење овог подручја Немци су сматрали неопхопним предусловом за одбрану граница Рајха. Против себе имао је снаге Оперативног штаба за Истру (две бригаде и два партизанска одреда). Немачке снаге поседовале несразмерну бројчану и техничку надмоћ (располагале су са 30.000 људи и 95 тенкова, 41 јуришних топова, 26 оклопних ловаца и 6 тешких самоходних топова. Будући да се радило о новоформираним јединицама без борбеног искуства, Немци су у року од два дана успели да разбију главне истарске партизанске јединице. До 1. октобра трајале су немачке акције чишћења терена, а затим је тижиште дејстава пренето на Горски котар, где се на удару нашла 13. приморско-горанска дивизија. Према немачким извештајима, партизанске снаге имале су 4.096 и 6.850 заробљених. Према проценама југословенских аутора, снаге Оперативног штаба за Истру претрпеле су веома тешке губитке од око 2.000 погинулих. Поред тога, Немци су убили и око 2.000 цивила.